રવિવારે બપોરે પણ ઝવેરી સડક વિસ્તારમાં આવેલી કચરા પેટી પાસે બે અલમસ્ત આખલાઓ એકબીજા સામે થયા હતા અને આ આખલા લડાઇને લઇને વાહન ચાલકોના જીવ ટાળવે ચોંટ્યા હતા. ત્યાંના સ્થાનિક દુકાનદારો દ્વારા મોબાઇલમાં આખલા લડાઇને કંડારવામાં આવી હતી અને તેને સોશ્યલ મિડીયામાં વાયરલ કરી પાલિકાના શાસકોને ઢોરોની સમસ્યાનું નિવારણ લાવવા માટેની માંગણી કરી હતી. જેમાં તેમણે જણાવ્યુ હતુ કે, ઝવેરી સડક પાસે આવેલી કચરા પેટી નજીક રોજના રખડતા ઢોરોનો જમાવડો હોય છે અને આખલાઓની લડાઇ પણ રોજની બની છે. આખલા લડાઇને કારણે શનિવારે બે મહિલાઓને ફેકી દેતા તેઓ ગંભીર રીતે ઘવાઇ હતી. જ્યારે આગળ જઇને એક રીક્ષામાં અઠડાતા રીક્ષા પલટી મારી ગઈ હતી અને તેના કારણે ટ્રાફિક જામ પણ સર્જાયો હતો.